આપણું બંધારણ દરેક નાગરિકને તેમના ધર્મ અને પરંપરાઓનો મુક્તપણે પ્રચાર, અભ્યાસ અને પ્રસાર કરવાનો અધિકાર આપે છે. જો કે આ વ્યક્તિગત સ્વતંત્રતા ,સંસ્થાગત ધર્મપરિવર્તન કે જેમાં પ્રલોભન આપી લોકોને ભોળવી અને તેમનું ધર્મપરિવર્તન કરાય છે અને જે આપણી સંસ્કૃતિ ,ધર્મ અને સાંસ્કૃતિક વારસા પરનું અતિક્રમણ છે ,તેનાથી તદ્દન ભિન્ન છે .સંસ્થાગતરીતે કરાતા ધર્મ પરિવર્તનને કારણે પૃથ્વીપર કઈકેટલાયે મૂળ ધર્મ ,સાંસ્કૃતિક પરંપરાઓ અને સંસ્કૃતિઓ નાશ પામી હોવાના ઇતિહાસમાં અનેક દાખલાઓ જોવા મળે છે.આપણી સંસ્કૃતિ સનાતન ધર્મ આધારિત સૌથી પ્રાચીન સંસ્કૃતિ હોવાથી તેનાં પર ધર્મપરિવર્તન કરનાર પરિબળો દ્વારા ચોતરફી હુમલો થઇ રહ્યો છે.વ્યક્તિગત ધાર્મિક સ્વતંત્રતા અને ભારતરાષ્ટ્રની સનાતન ધર્મ સંસ્કૃતિ રક્ષણ ,સંરક્ષણ અને પાલન ની જવાબદારી વચ્ચે સંતુલન જાળવવાનો શ્રેષ્ઠ રસ્તો એ છે કે લોકોની વ્યક્તિગત ધાર્મિક અને ધર્મપરિવર્તનની સ્વતંત્રતા બની રહે પણ સંસ્થાગતરીતે આપણા ધર્મ ,સંસ્કૃતિ અને પરંપરાઓ પર હુમલો કરી ધર્મપરિવર્તન કરનારી પ્રવૃત્તિ પર નકલ કસવામાં આવે.